

Előterjesztés Zalakaros Város Önkormányzata Képviselőtestületének 2021. október 28-án tartandó ülésére

Napirend címe: Ajánlatok elbírálása „Zalakaros Város Önkormányzata részére karácsonyi 
                           díszkivilágítás felszerelése” tárgyban
                        
Az előterjesztést készítette: Bognár Ottó Péter településstratégiai, hatósági és közbiztonsági 
                                             referens

Tisztelt Képviselőtestület!

[bookmark: _Hlk65831475]A karácsonyi díszkivilágítás felszerelése érdekében pályázati felhívás került 6 db vállalkozásnak kiküldésre. 
A pályázat benyújtására nyitva álló időben nem érkezett ajánlat, 1 db cég (Vilkor Kft.)  a határidő lejárta után 8 perccel küldte el ajánlatát. A Jano - Generál Kft. e-mailben, míg a Via Kanizsa Kft. telefonon jelezte, hogy kapacitás hiányában nem tud ajánlatot adni. Az MVM Watt-eta Kft., a Delta Makadám Kft. valamint az Elektro-Csali Kft. nem adott ajánlatot.
Tekintettel arra, hogy a megadott határidőig egy ajánlat sem érkezett az eljárást eredménytelenné kell nyilvánítani, az elemek felszerelésére vonatkozóan új pályázati eljárást kell lefolytatni. 
Tisztelettel kérem a Képviselőtestületet, hogy az új pályázati eljárásra meghívott gazdasági szereplőkre tegyen javaslatot.

Határozati javaslat:
A Képviselőtestület:
1. A Zalakaros Város Önkormányzat tulajdonában lévő karácsonyi díszkivílágítási elemek felszerelésére kiírt pályázati eljárást eredménytelennek nyilvánítja. 
2. Felkéri a Zalakarosi Közös Önkormányzati Hivatalt, hogy az ajánlattételi felhívás ismételt kiküldéséről gondoskodjon.
3. Pénzügyi fedezet meghatározására a beérkezett ajánlatok ismeretében kerül sor.

Határidő:             2021. november 2. (ajánlatok kiküldése)
Felelős:               Novák Ferenc polgármester
Operatív felelős: Bognár Ottó Péter településstratégiai, hatósági és közbiztonsági referens
		     Dr. Szentgyörgyvölgyi Eszter, jegyző


Zalakaros 2021. október 19.


                                                                                                    Novák Ferenc
                                                                                                     polgármester


Gazdasági Bizottság és a Humánpolitikai és Ügyrendi Bizottság határozata:
A bizottság javasolja a képviselőtestület számára az előterjesztés szerinti határozati javaslat elfogadását.


